Topaz (1969)

Topaz je film Alfreda Hitchcocka iz 1969. godine. To je njegov 51. film, a nastao je po istoimenom romanu Leona Urisa (scenarist je bio Samuel A. Taylor. Priča je smještena u razdoblje Kubanske raketne krize, a pretežno opisuje doživljaje francuskog špijuna koji se upušta u istraživanje hladnoratovske političke zavjere.

 Radnja 
Kad sovjetski obavještajac krene na Zapad s porukom o tajnom sovjetsko-kubanskom paktu i postojanju "krtice" unutar redova francuske obavještajne agencije, CIA-in agent Michael Nordstrom (John Forsythe) traži pomoć agenta Andréa Devereauxa (Frederick Stafford) i nagovara ga da ide sa svojom kćerkom Michèle (Claude Jade) na medeni mjesec s novinarom Françoisom Picardom (Michel Subor). André prihvaća, ali njegova supruga Nicole (Dany Robin) brine se za njega.

Kada se domogne nekih papira koje je imao Kubanac Rico Parra (John Vernon), Deveraux odlazi na Kubu posjetiti svoju ljubavnicu Juanitu de Cordobu (Karin Dor), koja je tajno povezana s tajnom kriminalnom organizacijom, a u drugom smislu je povezana baš sa Parrom. Parra to sazna i ubije Juanitu, a Deveraux se vraća u Pariz, gdje pokušava riješiti problem "krtice". U međuvremenu, Michèl pokušava pomiriti roditelje.

Nicole, nakon što ju je suprug varao na Kubi, vara njega s vođom špijunske grupe "Topaz", Jacquesom Granvilleom (Michel Piccoli), koga poznaje još iz Pokreta otpora. François ide saznati ko je "Topaz" tako što ispituje NATO-vog službenika Henrija Jarra (Philippe Noiret). Michèle ubrzo nađe mrtvog Jarra, a François je nestao. François se kasnije vraća sa crtežom Jarrea, koga Nicole prepozna. Ona tada kaže Andréu da je Granville vođa "Topaza".

Originalni kraj trebao je biti dvoboj Andréa i Jacquesa, no publici se taj kraj nije sviđao. Hitchcock je snimio novu verziju kraja u kojoj Jacques bježi, no ni taj kraj nije dobro prihvaćen od strane publike.

 Reakcije 
Film nije baš dobro prihvaćen od strane publike i kritičara za Hitchcockov standard. Hitchcock je mijenjao scenario malo prije početka snimanja, a distributer Universal Pictures zahtijevao je drugačiji kraj nego onaj koji je želio Hitchcock. Za ovaj film Hitchcock je angažirao francuski 19-ogodišnju glumicu Claude Jade iz Truffautovog filma Ukradeni poljubac. Ona i Dany Robin filmu bi trebale dati glamur.

Hitchcock je o Jade kasnije rekao:

 Hitchcockov kameo 
Kao i u svakom od svojih filmova, Hitchcock ima barem jedan kameo nastup. U ovom filmu može se vidjeti na aerodromu kako sjedi u invalidskim kolicima koja gura medicinska sestra.

 Inspiracije 
 Film počinje kad agent KGB-a napušta SSSR sa ženom i kćerkom. Inspiracija za ovo bio je Anatoliij Golicin.
 Lik Andréa Devereauxa temeljen je na agentu SDECE-a koji se zvao Philippe Thyraud de Vosjoli. 
 Lik Juanite de Cordobe ima slabu povezanost sa kćerkom Fidela Castra, Alinom Fernández, koja je napustila Kubu i pobjegla u SAD. Castro se odrekao svoje kćeri zbog te izdaje. 
 Crvenokosi vojni kapetan, znan kao Hernandez, temeljen je prema čovjeku koji se zvao Manuel Piñeiro.
 Fidel Castro ima nekreditiran (i nekompenziran) nastup u filmu, kao i Che Guevara. 
 Francuski naslov filma je L'Étale kako se ne bi zamijenio sa dramom Topaze francuskog pisca Marcela Pagnola.

 Vanjski linkovi 


 Recenzije

Kategorija:Filmovi iz 1969.
Kategorija:Filmovi na engleskom jeziku
Kategorija:Američki filmovi
Kategorija:Američki špijunski filmovi
Kategorija:Hladnoratovski špijunski filmovi
Kategorija:Filmovi o Kubanskoj raketnoj krizi
Kategorija:Filmovi zasnovani na romanu
Kategorija:Filmovi snimljeni u Danskoj
Kategorija:Filmovi s radnjom u Havani
Kategorija:Filmovi Universal Picturesa
Kategorija:Filmovi s muzikom Mauricea Jarrea
Kategorija:Filmovi u režiji Alfreda Hitchcocka